《北平白先生并四公子以诗文见寄喜而有作》
明代·唐之淳

先生诗篇汉魏体，公子文章云锦才。一千里外相忆处，六月尽边方寄来。

乍惊轩窗灿星斗，已觉怀抱消尘埃。安得凌风绿玉杖，共醉秋月黄金台。

作者简介：（1350—1401）明浙江山阴人，名愚士，以字行。唐肃子。建文二年，以方孝孺荐，为翰林侍读，与孝孺俱领修书事。旋卒。有《唐愚士诗》。